Afrikaans: In die loop van maatskappyereghervorming is die amptelike oortuiging uitgespreek dat die stelsel wat die nuwe Maatskappywet 71 van 2008 voorsien vir die vorming en instandhouding van ’n struktuur wat die eienskappe van ’n beslote korporasie weerspieël, voldoende vereenvoudig is om die behoud van die Wet op Beslote Korporasies 69 van 1984 as ’n roete vir nuwe inlywings oorbodig te maak. Die vraag ontstaan of die nuwe Maatskappywet inderdaad so ’n struktuur voorsien en, indien wel, wat die belangrikste kenmerke daarvan is. Hierdie bydrae beantwoord dié vrae kortliks.